**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ**

**«ՀԱՆՐԱՅԻՆ ԾԱՌԱՅՈՒԹՅԱՆ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Հանրային ծառայության մասին» 2018 թվականի մարտի 23-ի ՀՕ-206-Ն օրենքի (այսուհետ՝ Օրենք) 6-րդ հոդվածի 4-րդ մասում «վարչապետի աշխատակազմի գրասենյակի ղեկավարի,» բառերից հետո լրացնել «վարչապետի աշխատակազմի տեսչական մարմինների աշխատանքների համակարգման գրասենյակի ղեկավարի տեղակալի, » բառերով, իսկ 6-րդ մասը «բացառությամբ» բառից հետո լրացնել « վարչապետի աշխատակազմի տեսչական մարմինների աշխատանքների համակարգման գրասենյակի ղեկավարի, նրա տեղակալի, տեսչական մարմնի ղեկավարի և նրա տեղակալի, ինչպես նաև» բառերով։

**Հոդված 2․**Օրենքի 6-րդ հոդվածը լրացնել հետևյալ բովանդակությամբ 6․1-րդ-ից 6․4-րդ մասերով ․

«6․1․ Տեսչական մարմնի ղեկավարի պաշտոնը կարող է զբաղեցնել բարձրագույն կրթություն ունեցող, առնվազն ութ տարվա մասնագիտական աշխատանքային ստաժ ունեցող կամ հանրային ծառայության առնվազն վեց տարվա կամ հանրային ծառայության ղեկավար պաշտոններում առնվազն երեք տարվա ստաժ ունեցող կամ վարչապետի աշխատակազմի տեսչական մարմինների աշխատանքների համակարգման գրասենյակում կամ տվյալ տեսչական մարմնում առնվազն հինգ տարվա աշխատանքային ստաժ ունեցող (բացառությամբ տեխնիկական սպասարկում իրականացնելու), ինչպես նաև վարչապետի աշխատակազմի տեսչական մարմինների աշխատանքների համակարգման գրասենյակում կամ տեսչական մարմնում կամ պետական վերահսկողության ոլորտում գործող մարմիններում առնվազն երեք տարվա աշխատանքային ստաժ ունեցող, որից առնվազն երկուսը ղեկավար պաշտոններում կամ տեսչական մարմնի ղեկավարի տեղակալի պաշտոնում առնվազն մեկ տարվա աշխատանքային ստաժ ունեցող Հայաստանի Հանրապետության քաղաքացին:

6.2․ Տեսչական մարմնի ղեկավարի տեղակալի պաշտոնը կարող է զբաղեցնել բարձրագույն կրթություն ունեցող և առնվազն հինգ տարվա մասնագիտական աշխատանքային ստաժ կամ վարչապետի աշխատակազմի տեսչական մարմինների աշխատանքների համակարգման գրասենյակում կամ տվյալ տեսչական մարմնում առնվազն երեք տարվա աշխատանքային ստաժ (բացառությամբ տեխնիկական սպասարկում իրականացնելու) կամ հանրային ծառայության առնվազն չորս տարվա կամ հանրային ծառայության ղեկավար պաշտոններում առնվազն մեկ տարվա ստաժ ունեցող Հայաստանի Հանրապետության քաղաքացին։

6.3․ Վարչապետի աշխատակազմի տեսչական մարմինների աշխատանքների համակարգման գրասենյակի ղեկավարի պաշտոնը կարող է զբաղեցնել սույն հոդվածի 6.1-ին մասով սահմանված ստաժ ունեցող անձը կամ վարչապետի աշխատակազմի տեսչական մարմինների աշխատանքների համակարգման գրասենյակի ղեկավարի տեղակալի պաշտոնում առնվազն մեկ տարվա աշխատանքային ստաժ ունեցող կամ գիտական աստիճան ունեցող և վերջին 10 տարվա ընթացքում առնվազն հինգ տարի բարձրագույն ուսումնական հաստատությունում դասավանդած կամ գիտական հաստատությունում գիտական աշխատանք կատարած Հայաստանի Հանրապետության քաղաքացին:

6.4․ Վարչապետի աշխատակազմի տեսչական մարմինների աշխատանքների համակարգման գրասենյակի ղեկավարի տեղակալի պաշտոնը կարող է զբաղեցնել բարձրագույն կրթություն ունեցող, սույն հոդվածի 6.2-րդ մասով սահմանված ստաժ ունեցող անձը կամ հինգ տարվա մասնագիտական աշխատանքային ստաժ կամ գիտական աստիճան ունեցող և վերջին 10 տարվա ընթացքում առնվազն հինգ տարի բարձրագույն ուսումնական հաստատությունում դասավանդած կամ գիտական հաստատությունում գիտական աշխատանք կատարած Հայաստանի Հանրապետության քաղաքացին:»։

**Հոդված 3.** Օրենքի 9-րդ հոդվածի 3-րդ մասը շարադրել հետևյալ խմբագրությամբ․

«3․ Տեսչական մարմնի ղեկավարին նշանակում և ազատում է վարչապետը՝ «Տեսչական մարմինների մասին» օրենքով սահմանված կարգով:»։

 **Հոդված 4**․ Օրենքի 9-րդ հոդվածի 13-րդ մասում «գրասենյակի ղեկավարին, բառերից հետո լրացնել «տեսչական մարմինների աշխատանքների համակարգման գրասենյակի ղեկավարի տեղակալին» բառերով։

**Հոդված 5․** Սույն օրենքն ուժի մեջ է մտնում հրապարակման օրվան հաջորդող տասներորդ օրը: